Битка кај Бородино

Бородинската битка е битка која се одвила на 7 септември 1812 година помеѓу силите на Руската Империја предводени од страна на Михаил Кутузов и силите на Франција предводени од страна на Наполеон Бонапарт кај селото Бородино, денешна Русија. Оваа е една од најголемите битки во светската историја која продолжила околу 14 часа.

Руската војска броела околу 120 000 луѓе со 640 орудија, а француската околу 130 000 - 135 000 луѓе со 587 оудија. Во битката Русите загубиле околу 44 000 војници, а Французите околу 50 000. Сепак, Кутузов се повлекол со војската на исток од Москва, а градот му го препуштал на Наполеон.

Поради тоа се смета дека францускиот император победил кај Бородино, иако тоа не сосема најточно. По извесно време поминато во Москва, градот бил запален, а француската војска започнала да се повлекува кон Европа, среде една од најжестоките зими. Од десеткуваната француската војска во Париз успеале да стигнат само десетина илјади војници.

Главната грешка на Наполеон во војната не била толку воена колку политичка. Наместо да им даде слобода на рускиот народ уништувајќи го феудалниот систем, тој вовел уставно управување, ги окупирал териториите на патот Смоленск - Москва и неговите војници започнале да го тероризира населението. Ова им овозможило на Александар I да го прогласат за непријател на Русија и на православната вера. Целиот руски народ се кренал на војна за заштита на верата и татковината.

 Наводи 

Категорија:Битки во Наполеоновите војни
Категорија:Битки на Полска
Категорија:Битки на Русија
Категорија:Московска област
Категорија:Битки на Франција
Категорија:Судири во 1812 година